sukhrobnurali/uzbek-legal-corpus huggingface dataset:
Oʻzbekiston Respublikasi oliy taʼlim muassasalarining bakalavriatiga talabalarni qabul qilishda test sinovlarini oʻtkazish tartibi toʻgʻrisidagi nizomga oʻzgartirishlar kiritish haqida
(order, 2018-04-20)

Oʻzbekiston Respublikasi Vazirlar Mahkamasining 2010-yil 18-iyundagi 118-son “Oliy taʼlim muassasalariga qabul qilish, talabalar oʻqishini koʻchirish, qayta tiklash va oʻqishdan chetlashtirish tartibi toʻgʻrisidagi nizomlarni tasdiqlash haqida”gi hamda 2016-yil 16-iyundagi 209-son “Oliy taʼlim muassasalariga kirish test sinovlariga tayyorgarlik jarayoni optimallashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida”gi qarorlariga muvofiq buyuraman: 1. Oʻzbekiston Respublikasi Vazirlar Mahkamasi huzuridagi Davlat test markazi direktorining 2011-yil 6-iyuldagi 01-222/1-son buyrugʻi (roʻyxat raqami 2242, 2011-yil 8-iyul) (Oʻzbekiston Respublikasi qonun hujjatlari toʻplami, 2011-y., 28-son, 293-modda) bilan tasdiqlangan Oʻzbekiston Respublikasi oliy taʼlim muassasalarining bakalavriatiga talabalarni qabul qilishda test sinovlarini oʻtkazish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq 2017-yil 1-yanvardan kuchga kiradi. 1. Muqaddima quyidagi tahrirda bayon etilsin: “Mazkur Nizom Oʻzbekiston Respublikasining “Taʼlim toʻgʻrisida”gi va “Kadrlar tayyorlash milliy dasturi toʻgʻrisida”gi qonunlariga hamda Vazirlar Mahkamasining 2010-yil 18-iyundagi 118-son qarori bilan tasdiqlangan Oliy taʼlim muassasalarining bakalavriatiga talabalarni qabul qilish tartibi toʻgʻrisidagi nizomga muvofiq, Oʻzbekiston Respublikasi oliy taʼlim muassasalarining (bundan buyon matnda taʼlim muassasalari deb yuritiladi) bakalavriatiga talabalarni qabul qilishda test sinovlarini oʻtkazish tartibini belgilaydi. Mazkur Nizom oliy harbiy taʼlim muassasalariga oʻqishga qabul qilishda test sinovlarini oʻtkazishga nisbatan tatbiq etilmaydi.”; 2. 8-band quyidagi tahrirda bayon etilsin: “8. Qabul komissiyalari 15-iyundan 15-iyulgacha (shu kuni ham), Oʻzbekiston davlat konservatoriyasi uchun 15-iyundan 10-iyulgacha abituriyentlarning oʻqishga qabul qilish haqidagi arizalarini qabul qiladi va hujjatlar qabul qilinganligi toʻgʻrisida abituriyentlarga belgilangan shaklda tilxat beradi.”. 3. 14-banddagi “21” raqami “16” raqami bilan almashtirilsin. 4. 15 va 16-bandlardagi “22” raqamlari “17” raqamlari bilan almashtirilsin. 5. Mazkur oʻzgartirishlar Oʻzbekiston Respublikasi Oliy va oʻrta maxsus taʼlim vazirligi, Xalq taʼlimi vazirligi, Sogʻliqni saqlash vazirligi, Madaniyat va sport ishlari vazirligi, Qishloq va suv xoʻjaligi vazirligi, Axborot texnologiyalari va kommunikatsiyalarini rivojlantirish vazirligi, Oʻzbekiston Badiiy akademiyasi, “Oʻzbekiston temir yoʻllari” AJ, Davlat soliq qoʻmitasi, Tashqi ishlar vazirligi va “Navoiy kon-metallurgiya kombinati” DK bilan kelishilgan.
Oʻzbekiston Respublikasining fuqaro aviatsiyasida radio, teleapparatura, audio va video texnika, kompyuter, planshet va mobil telefonlarni aviatsiya xavfsizligi boʻyicha tekshirish qoidalarining muqaddimasiga oʻzgartirish kiritish toʻgʻrisida
(resolution, 2021-02-23)

Oʻzbekiston Respublikasi Vazirlar Mahkamasining 2016-yil 2-iyundagi 183-sonli “Oʻzbekiston Respublikasi fuqaro aviatsiyasida aviatsiya xavfsizligiga tekshirish oʻtkazish tartibi toʻgʻrisidagi nizomni tasdiqlash haqida”gi qaroriga muvofiq Oʻzbekiston Respublikasi Parvozlar xavfsizligini nazorat qilish davlat inspeksiyasi hamda Milliy xavfsizlik xizmati qaror qiladi: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi va Oʻzbekiston Respublikasi Milliy xavfsizlik xizmatining 2014-yil 27-avgustdagi 33 va 87-sonli qarori (roʻyxat raqami 2617, 2014-yil 24-sentabr) (Oʻzbekiston Respublikasi qonun hujjatlari toʻplami, 2014-y., 39-son, 495-modda) bilan tasdiqlangan Oʻzbekiston Respublikasining fuqaro aviatsiyasida radio, teleapparatura, audio va video texnika, kompyuter, planshet va mobil telefonlarni aviatsiya xavfsizligi boʻyicha tekshirish qoidalarining muqaddimasidagi “Vazirlar Mahkamasining 1997-yil 29-apreldagi 219-sonli “Oʻzbekiston Respublikasi MXX-MXXB aviatsiya xavfsizligi boʻlinmalari tomonidan qoʻlda olib yuriladigan yukni, bagajni koʻzdan kechirish va yoʻlovchilarni, fuqaro kemalari ekipaji aʼzolarini, aeroportlar xodimlari va boshqa mansabdor shaxslarni shaxsan tekshirib chiqishni amalga oshirish tartibi toʻgʻrisidagi yoʻriqnomani tasdiqlash haqida”gi” degan soʻzlar “Vazirlar Mahkamasining 2016-yil 2-iyundagi 183-sonli “Oʻzbekiston Respublikasi fuqaro aviatsiyasida aviatsiya xavfsizligiga tekshirish oʻtkazish tartibi toʻgʻrisidagi nizomni tasdiqlash haqida”gi” degan soʻzlar bilan almashtirilsin. 2. Mazkur qaror “Oʻzbekiston havo yoʻllari” milliy aviakompaniyasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
2016/2017 oʻquv yilida Oʻzbekiston Respublikasi Bank-moliya akademiyasi magistraturasiga qabul toʻgʻrisida
(resolution, 2021-02-22)

Oʻzbekiston Respublikasining moliya, bank va soliq tizimlari hamda iqtisodiyotning real sektori ayrim tarmoqlari va korxonalarida investitsiya faoliyati uchun yuqori malakali magistrlar tayyorlash maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Bank-moliya akademiyasi magistraturasi boʻyicha 2016/2017 oʻquv yiliga qabul kvotalari 1-ilovaga muvofiq; “Investitsiyalarni boshqarish (real sektor uchun)” mutaxassisligi boʻyicha qabul kvotalarining iqtisodiyot real sektorining ayrim tarmoqlari va korxonalari boʻyicha taqsimlanishi 2-ilovaga muvofiq tasdiqlansin. 2. Oʻzbekiston Respublikasi Bank-moliya akademiyasi magistraturasi qabul komissiyasiga Akademiyaga kirish jarayonida magistratura mutaxassisliklari boʻyicha abituriyentlar toʻplagan ballarining reyting baholanishini hisobga olgan holda Akademiyaning qabul koʻrsatkichlariga belgilangan umumiy kvotalar doirasida oʻzgartirishlar kiritish huquqi berilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. T/r Mutaxassislik shifri Mutaxassisliklar nomi Jami Shu jumladan davlat granti toʻlov-kontrakt 1. 5A 230701 Bank ishi (faoliyat turlari boʻyicha) 55 18 37 2. 5A 230702 Bank hisobi va audit 12 5 7 3. 5A 230603 Investitsiyalarni boshqarish (bank sektori uchun) 27 7 20 4. 5A 230603 Investitsiyalarni boshqarish (real sektor uchun) 15 5 10 5. 5A 230601 Davlat moliyasini boshqarish 31 15 16 6. 5A 230602 Korporativ moliya va qimmatli qogʻozlar bozori 10 2 8 7. 5A 230902 Audit (moliya sohasida) 5 3 2 8. 5A 231201 Sugʻurta ishi 10 - 10 9. 5A 231301 Pensiya ishi 15 10 5 10. 5A 230801 Soliqlar va soliqqa tortish 20 10 10 Jami 200 75 125 T/r Vazirlik va boshqa tashkilotlarning nomlari Jami Shu jumladan: davlat granti toʻlov-kontrakt 1. Iqtisodiyot vazirligi 1 1 - 2. Qishloq va suv xoʻjaligi vazirligi 2 2 - 3. Tashqi iqtisodiy aloqalar, investitsiyalar va savdo vazirligi 1 1 - 4. Axborot texnologiyalari va kommunikatsiyalarini rivojlantirish vazirligi 1 1 - 5. “Oʻzbekenergo” AJ 1 - 1 6. “Oʻzbekiston temir yoʻllari” AJ 2 - 2 7. “Oʻzbekneftgaz” MXK 3 - 3 8. “Oʻzbekyengilsanoat” AJ 1 - 1 9. “Oʻzkimyosanoat” AJ 1 - 1 10. “Navoiy KMK” DK 2 - 2 JAMI 15 5 10
Vazirlar Mahkamasining “Oliy taʼlim muassasalari pedagog kadrlarini qayta tayyorlash va ularning malakasini oshirish tizimini yanada takomillashtirish chora-tadbirlari toʻgʻrisida” 2012-yil 26-sentabrdagi 278-son qaroriga oʻzgartirishlar va qoʻshimcha kiritish haqida (Oʻzbekiston Respublikasi Prezidentining “Alisher Navoiy nomidagi Toshkent davlat oʻzbek tili va adabiyoti universitetini tashkil etish toʻgʻrisida” 2016-yil 13-maydagi PF-4797-son Farmoni)
(decree, 2016-07-28)

Oʻzbekiston Respublikasi Prezidentining “Alisher Navoiy nomidagi Toshkent davlat oʻzbek tili va adabiyoti universitetini tashkil etish toʻgʻrisida” 2016-yil 13-maydagi PF-4797-son Farmoniga muvofiq hamda oliy taʼlim muassasalari pedagog kadrlarini qayta tayyorlash va ularning malakasini oshirish tizimini yanada takomillashtirish maqsadida Vazirlar Mahkamasi qaror qiladi: 1. Vazirlar Mahkamasining “Oliy taʼlim muassasalari pedagog kadrlarini qayta tayyorlash va ularning malakasini oshirish tizimini yanada takomillashtirish chora-tadbirlari toʻgʻrisida” 2012-yil 26-sentabrdagi 278-son qaroriga ilovaga muvofiq oʻzgartirishlar va qoʻshimcha kiritilsin. 2. Oʻzbekiston Respublikasi Oliy va oʻrta maxsus taʼlim vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Oʻzbekiston Respublikasi Vazirlar Mahkamasining Yoshlar siyosati, taʼlim, madaniyat va sport masalalari kompleksi rahbari zimmasiga yuklansin. a) 1-bandning uchinchi xatboshidagi “15” raqami “16” raqami bilan almashtirilsin. b) 1-ilovada: “Pedagog kadrlarni qayta tayyorlash va ularning malakasini oshirish tarmoq markazlari” boʻlimi “Qayta tayyorlash va malaka oshirish yoʻnalishlari” ustunining 6-pozitsiyasidagi “oʻzbek tili va adabiyoti” soʻzlari chiqarib tashlansin; quyidagi mazmundagi 16-pozitsiya qoʻshilsin: v) 2-ilova matni quyidagi tahrirda bayon qilinsin:
Sementga va klinkerga qoʻshimcha foyda soligʻini hisoblab chiqarish va budjetga toʻlash tartibi toʻgʻrisidagi nizomga oʻzgartirishlar kiritish haqida
(resolution, 2019-04-08)

Oʻzbekiston Respublikasining Soliq kodeksi va Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2009-yil 9-fevraldagi 20, 2009-9-son qarori (roʻyxat raqami 1908, 2009-yil 24-fevral) (Oʻzbekiston Respublikasi qonun hujjatlari toʻplami, 2009-y., 9-son, 97-modda) bilan tasdiqlangan Sementga va klinkerga qoʻshimcha foyda soligʻini hisoblab chiqarish va budjetga toʻlash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 2-bandning toʻrtinchi xatboshisi quyidagi tahrirda bayon etilsin: “qoʻshimcha foyda — sementni (klinkerni) qoplarga qadoqlash xarajatlari (qoplar qiymati qoʻshilgan holda) chegirib tashlangan holdagi sementni (klinkerni) realizatsiya qilishdan olingan sof tushum bilan barcha realizatsiya qilingan sement (klinker) hajmining hisob-kitob bahosi oʻrtasidagi ijobiy farq;”. 2. 6-band quyidagi tahrirda bayon etilsin: “6. Hisobot davrida realizatsiya qilingan sementning (klinkerning) barcha hajmi boʻyicha aniqlanadigan sof qoʻshimcha foyda soliq solinadigan bazadir.”. 3. 1-ilovaning 010-satridagi “Realizatsiya qilingan sement hajmi” degan soʻzlar “Jami realizatsiya qilingan sement hajmi” degan soʻzlar bilan almashtirilsin. 4. 2-ilovaning 010-satridagi “Realizatsiya qilingan klinker hajmi” degan soʻzlar “Jami realizatsiya qilingan klinker hajmi” degan soʻzlar bilan almashtirilsin.
Markazlashtirilgan investitsiyalar hisobiga moliyalashtiriladigan obyektlarni qurish, rekonstruksiya qilish va mukammal taʼmirlash uchun loyiha-qidiruv ishlarining manzilli roʻyxatlarini shakllantirish, loyiha-smeta hujjatlarini ishlab chiqish va tasdiqlash tartibi toʻgʻrisidagi Nizomni tasdiqlash haqida
(resolution, 2024-09-11)

Oʻzbekiston Respublikasi Vazirlar Mahkamasining “Markazlashtirilgan investitsiyalar hisobiga moliyalashtiriladigan investitsiya loyihalarini loyihalashtirish ishlarini va ekspertizadan oʻtkazishni takomillashtirishga doir qoʻshimcha chora-tadbirlar toʻgʻrisida” 2016-yil 22-yanvardagi 15-son qaroriga muvofiq Vazirlar Mahkamasi qaror qiladi: 1. Markazlashtirilgan investitsiyalar hisobiga moliyalashtiriladigan obyektlarni qurish, rekonstruksiya qilish va mukammal taʼmirlash uchun loyiha-qidiruv ishlarining manzilli roʻyxatlarini shakllantirish, loyiha-smeta hujjatlarini ishlab chiqish va tasdiqlash tartibi toʻgʻrisidagi nizom ilovaga* muvofiq tasdiqlansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.I. Zakirov zimmasiga yuklansin.
Bojxona brokeri sifatidagi faoliyatni amalga oshirish uchun ruxsat berish tartibi toʻgʻrisidagi Nizomni tasdiqlash haqida
(resolution, 2018-07-19)

Oʻzbekiston Respublikasining Bojxona kodeksiga, “Tadbirkorlik faoliyati sohasida ruxsat berish tartib-taomillari toʻgʻrisida”gi Oʻzbekiston Respublikasi Qonuniga hamda Oʻzbekiston Respublikasi Vazirlar Mahkamasining “Tadbirkorlik faoliyati sohasida ruxsat berish tartib-taomillari toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida” 2013-yil 15-avgustdagi 225-son qaroriga muvofiq Vazirlar Mahkamasi qaror qiladi: 1. Bojxona brokeri sifatidagi faoliyatni amalga oshirish uchun ruxsat berish tartibi toʻgʻrisidagi nizom ilovaga* muvofiq tasdiqlansin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Ushbu qaror rasmiy eʼlon qilingan sanadan uch oy oʻtgandan keyin kuchga kiradi. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
“Oʻzbekneftgaz” MXKning geologik qidiruv ishlari uchun yuqori texnologik uskunalarni sotib olish” investitsiya loyihasini amalga oshirish chora-tadbirlari toʻgʻrisida
(resolution, 2016-07-20)

Geologiya-qidiruv ishlarini yanada kengaytirish va samaradorligini oshirish hamda uglevodorod xomashyosi zaxiralari koʻpayishini taʼminlash maqsadida: 1. “Oʻzbekneftgaz” MXKning geologiya-qidiruv ishlari uchun yuqori texnologik asbob-uskunalar xarid qilish” investitsiya loyihasini amalga oshirish doirasida: umumiy qiymati 145,2 mln AQSH dollariga teng boʻlgan loyihaning texnik-iqtisodiy hisob-kitobi ishlab chiqilgan va belgilangan tartibda vakolatli organlarda ekspertizadan oʻtkazilgan; Vazirlar Mahkamasi huzuridagi Yangidan quriladigan va rekonstruksiya qilinadigan ishlab chiqarish quvvatlari, texnika va texnologiyalar loyihalarining texnik-iqtisodiy asoslanishini ekspert baholash agentligi tomonidan investitsiya loyihasining texnik-iqtisodiy asoslanishi ekspertizadan oʻtkazildi; tanlov savdolari yakunlari boʻyicha qiymati 138,98 mln. AQSH dollari boʻlgan 117 dona geofizik va burgʻulash uskunalarini yetkazib berish boʻyicha import shartnomalari tuzildi, shuningdek ular belgilangan tartibda ekspertizadan oʻtkazildi. 2. Quyidagilar “Oʻzbekneftgaz” MXKning geologiya-qidiruv ishlari uchun yuqori texnologiyali asbob-uskunalar xarid qilish” loyihasini amalga oshirishni moliyalashtirish manbalari etib belgilansin: “Oʻzbekneftgaz” MXKning 79,2 mln AQSH dollariga teng miqdordagi oʻz mablagʻlari; Oʻzbekiston Respublikasi Tiklanish va taraqqiyot jamgʻarmasining “Oʻzbekneftgaz” milliy xolding kompaniyasiga 10 yil muddatga, shu jumladan 3 yil imtiyozli davr bilan yillik 2,5 foizli stavka bilan, shu jumladan qayta moliyalashtiruvchi “Oʻzsanoatqurilishbank” ATBning yillik 0,5 foizli marjasini hisobga olgan holda beriladigan 66,0 mln AQSH dollari miqdoridagi krediti. 3. Belgilab qoʻyilsinki: “Oʻzbekneftgaz” MXKning geologiya-qidiruv ishlari uchun asosiy texnik-iqtisodiy parametrlarga ega boʻlgan yuqori texnologik asbob-uskunalarni xarid qilish” investitsiya loyihasining texnik-iqtisodiy hisob-kitobi 1-ilovaga muvofiq; Oʻzbekiston Respublikasi Tiklanish va taraqqiyot jamgʻarmasi krediti boʻyicha asosiy qarzni qaytarish, foizlar va vositachilik haqini toʻlashning prognoz jadvali 2-ilovaga muvofiq tasdiqlansin. 4. Belgilab qoʻyilsinki: “Oʻzbekneftgaz” milliy xolding kompaniyasi Oʻzbekiston Respublikasi Tiklanish va taraqqiyot jamgʻarmasi kreditidan maqsadli va samarali foydalanilishi, shuningdek koʻrsatib oʻtilgan investitsiya loyihasining oʻz vaqtida va sifatli amalga oshirilishi uchun masʼul boʻlgan qarz oluvchi va ijro etuvchi organ hisoblanadi; asosiy qarzni qaytarish, Oʻzbekiston Respublikasi Tiklanish va taraqqiyot jamgʻarmasi krediti boʻyicha foizlar va vositachilik haqini toʻlash bilan bogʻliq xarajatlar “Oʻzbekneftgaz” MXKning oʻz mablagʻlari hisobiga amalga oshiriladi. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari G'.I. Ibragimov zimmasiga yuklansin.
Oʻzbekiston Respublikasi hududiga olib kirishda import bojxona boji va qoʻshilgan qiymat soligʻidan ozod qilinadigan texnologik jihozlar roʻyxatiga oʻzgartirish kiritish haqida
(resolution, 2021-12-03)

Oʻzbekiston Respublikasi Prezidentining 2007-yil 14-martdagi PF-3860-son “Ishlab chiqarishni modernizatsiyalash, texnik va texnologik qayta jihozlashni ragʻbatlantirishga oid qoʻshimcha chora-tadbirlar toʻgʻrisida”gi Farmonining 5-bandiga muvofiq, Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi va Davlat bojxona qoʻmitasi qaror qiladi: 1. Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi va Davlat bojxona qoʻmitasining 2013-yil 15-fevraldagi 21, 16, 3-02, 01-02/8-44-son qarori (roʻyxat raqami 2436, 2013-yil 20-mart) (Oʻzbekiston Respublikasi qonun hujjatlari toʻplami, 2013-y., 12-son, 157-modda) bilan tasdiqlangan Oʻzbekiston Respublikasi hududiga olib kirishda import bojxona boji va qoʻshilgan qiymat soligʻidan ozod qilinadigan texnologik jihozlar roʻyxatining 27 — pozitsiyasi quyidagi tahrirda bayon etilsin: “ 27. 8429 (8429 11 009 0, 8429 51 990 0, 8429 52 100 9, 8429 52 900 0 dan tashqari) Burilmaydigan va buriladigan agʻdargichli buldozerlar, greyderlar, rejalashtiruvchi, oʻziyurar yoʻl katoklari, bundan: boshqa gusenitsali buldozerlar; boshqa frontal bir kovshli yuk ortuvchilar; boshqa gusenitsali ekskavatorlar; boshqa toʻliq aylanma mashinalar mustasno ”. 2. Mazkur qaror rasmiy eʼlon qilingan kundan eʼtiboran uch oydan keyin kuchga kiradi.
Qon ishlatish bilan bogʻliq boʻlgan koʻp marotaba qoʻllanilishi taqiqlangan tibbiy buyum va asboblar roʻyxatiga qoʻshimchalar kiritish toʻgʻrisida
(order, 2016-07-19)

Oʻzbekiston Respublikasi Prezidentining 2007-yil 2-oktabrdagi PQ-700-son “Respublika tibbiyot muassasalari faoliyatini tashkil etishni takomillashtirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi sogʻliqni saqlash vazirining 2013-yil 28-yanvardagi 16-son buyrugʻi (roʻyxat raqami 2422, 2013-yil 5-fevral) (Oʻzbekiston Respublikasi qonun hujjatlari toʻplami, 2013-y., 6-son, 75-modda) bilan tasdiqlangan Qon ishlatish bilan bogʻliq boʻlgan koʻp marotaba qoʻllanilishi taqiqlangan tibbiy buyum va asboblar roʻyxatiga ilovaga muvofiq qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. Quyidagi mazmundagi pozitsiyalar bilan toʻldirilsin: “ 36. Steril tibbiy rezina qoʻlqoplar 37. Nosteril tibbiy rezina qoʻlqoplar ”.
Budjet tashkilotlarida jismoniy tarbiya va sport sohasida ishlaydigan mutaxassislarning kasb va lavozimlariga qoʻyiladigan tarif toifalarini tasdiqlash toʻgʻrisida
(resolution, 2016-07-15)

“Jismoniy tarbiya va sport toʻgʻrisida”gi Oʻzbekiston Respublikasi Qonunini ijro etish maqsadida Vazirlar Mahkamasi qaror qiladi: 1. Budjet tashkilotlarida ishlaydigan jismoniy tarbiya va sport sohasidagi mutaxassislarning kasblari va lavozimlari boʻyicha ish haqi stavkalari ilovaga muvofiq tasdiqlansin. 2. Oʻzbekiston Respublikasi Madaniyat va sport ishlari vazirligi manfaatdor vazirliklar va idoralar bilan birgalikda bir oy muddatda belgilangan tartibda: sportchi, murabbiy, sport boʻyicha sport hakami hamda jismoniy tarbiya va sport sohasidagi boshqa mutaxassislarning kasblari va lavozimlariga qoʻyiladigan malaka talablarini ishlab chiqsin va tasdiqlasin; oʻzi qabul qilgan normativ-huquqiy hujjatlarni ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikromovga yuklatiladi.
Yuridik kadrlar tayyorlash tizimi takomillashtirilishi munosabati bilan Oʻzbekiston Respublikasi Hukumatining ayrim qarorlariga qoʻshimchalar va oʻzgartirish kiritish toʻgʻrisida
(resolution, 2018-07-05)

Oʻzbekiston Respublikasi Prezidentining “Yuridik kadrlar tayyorlash tizimini yanada takomillashtirish chora-tadbirlari toʻgʻrisida” 2013-yil 28-iyundagi PQ-1990-son qarorini samarali amalga oshirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga qoʻshimchalar va oʻzgartirish kiritilsin. 2. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Oʻzbekiston Respublikasi Vazirlar Mahkamasining Yoshlar siyosati, taʼlim, madaniyat va sport masalalari kompleksi rahbari zimmasiga yuklansin. 1. Vazirlar Mahkamasining “Respublika oliy taʼlim muassasalari xodimlari mehnatiga haq toʻlashning takomillashtirilgan tizimini tasdiqlash toʻgʻrisida” 2008-yil 1-avgustdagi 164-son qarorida (Oʻzbekiston Respublikasi QT, 2008-y., 8-son, 40-modda): a) 2-ilovaga izohga quyidagi mazmundagi ikkinchi xatboshi qoʻshilsin: “Bakalavriat darajasida fakultet dekanati nazarda tutilmaydigan oliy taʼlim muassasalarida Oʻquv-metodik boʻlim (boshqarma) boshligʻi va boshliq oʻrinbosarining bazaviy lavozim maoshlari, tegishli ravishda, dekan va dekan oʻrinbosarining bazaviy lavozim maoshlariga tenglashtiriladi”; b) 4-ilovaning 7-bandiga quyidagi mazmundagi ikkinchi xatboshi qoʻshilsin: “Bakalavriat darajasida fakultet dekanati nazarda tutilmaydigan oliy taʼlim muassasalarida Oʻquv-metodik boʻlim (boshqarma) boshligʻi va boshliqning oʻrinbosari lavozimini egallab turgan shaxslar ham rahbarlar tarkibiga kiradi”.
“Oʻzbekiston Respublikasi tibbiyot amaliyotida qoʻllashga ruxsat etilgan tibbiy buyumlarning roʻyxatini tasdiqlash toʻgʻrisida”gi buyruqni oʻz kuchini yoʻqotgan deb topish haqida
(order, 2016-07-12)

Oʻzbekiston Respublikasining “Dori vositalari va farmatsevtika faoliyati toʻgʻrisida”gi Qonuniga muvofiq buyuraman: 1. Oʻzbekiston Respublikasi sogʻliqni saqlash vazirining 2010-yil 22-martdagi 81-son “Oʻzbekiston Respublikasi tibbiyot amaliyotida qoʻllashga ruxsat etilgan tibbiy buyumlarning roʻyxatini tasdiqlash toʻgʻrisida”gi buyrugʻi (roʻyxat raqami 2094, 2010-yil 13-aprel) (Oʻzbekiston Respublikasi qonun hujjatlari toʻplami, 2010-y., 14-15-son, 118-modda) oʻz kuchini yoʻqotgan deb topilsin. 2. Mazkur buyruq rasmiy eʼlon qilingan kundan eʼtiboran uch oy oʻtgach kuchga kiradi.